**Súkromné centrum voľného času Tri hôrky 17, 040 11 Košice**

**ŠKOLSKÝ PORIADOK**

**2023**

Článok 1

**Riadenie a organizácia centra voľného času**

1. Centrum voľného času riadi riaditeľ SCVČ.
2. Výchovno-vzdelávaciu činnosť v CVČ vykonávajú vedúci záujmových útvarov (ďalej len ZÚ), ktorými môžu byť pedagogickí zamestnanci CVČ, externí zamestnanci alebo plnoletí dobrovoľníci. Ich priamym nadriadeným pedagogickým zamestnancom je riaditeľ SCVČ
3. Riaditeľ CVČ určuje po prerokovaní so zriaďovateľom počet ZÚ CVČ. Prihliada pritom na počet prihlásených detí, ich záujem o pravidelnú dochádzku a rozpočet SCVČ.
4. Výchovno-vzdelávacia činnosť prebieha podľa výchovného programu CVČ, ročného plánu práce a rozvrhu týždennej činnosti CVČ.

Článok 2

**Prevádzka centra voľného času**

1. Záujmová činnosť sa začína spravidla 15. septembra a končí 20. júna v príslušnom školskom roku.
2. CVČ je v prevádzke denne od utorka do piatku v čase od 13.30 do 21.00 hod. Okrem toho v utorok a vo štvrtok od 9.00 do 12.00 pre materské centrum.
3. Pri príležitostných aktivitách sa činnosť CVČ realizuje podľa vopred schváleného organizačného zabezpečenia v stanovenom termíne a čase pre deti a širokú verejnosť.
4. Pre popoludňajšiu činnosť CVČ sa využívajú klubovne, telocvičňa, herňa, dvor a ihriská. Všetky uvedené priestory sa nachádzajú v uzatvorenom areáli bez potreby presunov detí na väčšiu vzdialenosť.

Článok 3

**Prijímanie členov**

1. Deti a mladí sa do CVČ prijímajú na 1 školský rok na základe písomnej žiadosti, pri neplnoletom podanej zákonným zástupcom. O prijatí do CVČ rozhoduje riaditeľ CVČ.
2. Člen môže ukončiť dochádzku do CVČ po podaní písomnej žiadosti o ukončení dochádzky do CVČ jeho zákonným zástupcom a po vyjadrení sa riaditeľa k žiadosti.
3. Príležitostných aktivít, ktoré organizuje CVČ sa neplnoletí členovia môžu zúčastniť s informovaným súhlasom zákonného zástupcu.
4. Ukončením dochádzky do CVČ z iných ako zdravotných dôvodov nevzniká zákonnému zástupcovi nárok na vrátenie už zaplateného poplatku.

Článok 4

**Dochádzka**

1. Výchovno-vzdelávacia činnosť v CVČ prebieha podľa platného rozvrhu týždennej činnosti, ktorý je povinný rešpektovať každý člen a vedúci záujmového útvaru.
2. Člen záujmového útvar (ďalej len ZÚ) je povinný nachádzať sa v priestoroch, kde sa činnosť koná minimálne 5 minút pred začatím.
3. Vedúci ZÚ uvoľní neplnoleté dieťa z CVČ len na základe predchádzajúceho oznámenia zákonného zástupcu.
4. Pri príležitostných aktivitách je miesto a hodina začiatku a ukončenia aktivity uvedená v organizačnom zabezpečení akcie. Podmienkou účasti dieťaťa je splnenie ďalších náležitostí uvedených v organizačnom zabezpečení.

Článok 5

**Starostlivosť o zdravie a bezpečnosť**

1. Za bezpečnosť detí počas krúžku zodpovedá vedúci ZÚ.
2. Na prvom stretnutí ZÚ na začiatku školského roka sú deti a žiaci poučení o zásadách bezpečného správania sa pri práci v ZÚ.
3. V prípade úrazu poskytne vedúci ZÚ prvú pomoc, oznámi ho vedeniu CVČ a zákonným zástupcom, v prípade potreby zabezpečí v spolupráci s vedením CVČ a zákonným zástupcom lekárske ošetrenie. Vedúci ZÚ dohliadne, aby bol úraz zapísaný do knihy úrazov (nachádza sa v kancelárii Domky) a spolupracuje pri vypracovaní záznamu o úraze.
4. Nosenie drahých a nebezpečných predmetov do CVČ je zakázané.
5. Ak zistí vedúci ZÚ u dieťaťa zdravotné ťažkosti (nevoľnosť, teplotu a pod.), nepovolí mu ďalšiu prácu v ZÚ a upovedomí o tom zákonného zástupcu dieťaťa.
6. Vedúci ZÚ zodpovedajú za dodržiavanie všeobecne záväzných predpisov a vnútro školských predpisov BOZP, CO a PO, o ktorých boli poučení.

Článok 6

**Práva a povinnosti členov CVČ a ich zákonných zástupcov**

**Každý člen má právo na:**

1. rovnoprávny prístup vo výchovno-vzdelávacej činnosti v ZÚ,
2. vzdelanie v štátnom jazyku a materinskom jazyku v rozsahu ustanovenom školským

zákonom,

1. poskytnutie kvalitnej záujmovej činnosti a na neformálne vzdelanie v rozsahu ustanovenom školským zákonom pri dodržiavaní pedagogických zásad a príslušných právnych noriem, zamerané na rozvoj osobnosti, talentu, rozumových a fyzických schopností s rešpektovaním individuality jednotlivca, jeho schopností, možností, nadania a zdravotného stavu,
2. na objektívne hodnotenie vo všetkých oblastiach záujmovej činnosti,
3. úctu k jeho vierovyznaniu, svetonázoru, národnostnej a etnickej príslušnosti,
4. poskytovanie poradenstva a služieb spojených s výchovou a vzdelávaním,
5. výchovu a vzdelávanie v bezpečnom a hygienicky vyhovujúcom prostredí,
6. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
7. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
8. obrátiť sa na pracovníkov Centra a jeho riaditeľa ak má pocit, že došlo k porušeniu jeho práv,
9. predložiť svoje požiadavky a návrhy na zlepšenie záujmovej činnosti vedeniu Centra.
10. Člen so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.

**Každý člen je povinný:**

1. neobmedzovať svojím konaním práva ostatných osôb zúčastňujúcich sa výchovno-vzdelávacej činnosti v ZÚ,
2. dodržiavať tento školský poriadok,
3. chrániť pred poškodením majetok CVČ,
4. šetriť zariadenie CVČ, chrániť ho pred poškodením, šetriť elektrickú energiu, vodu, hospodárne zaobchádzať s majetkom Centra a učebnými pomôckami,
5. pravidelne sa zúčastňovať činnosti ZÚ,
6. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
7. ctiť si ľudskú dôstojnosť ostatných návštevníkov a zamestnancov CVČ,
8. rešpektovať pokyny zamestnancov CVČ, ktoré sú v súlade so všeobecne záväznými právnymi predpismi, vnútornými predpismi CVČ a dobrými mravmi,
9. v prípade akéhokoľvek úrazu, alebo náhleho ohrozenia ihneď informovať vedúceho ZÚ alebo najbližšiu dospelú osobu.
10. byť v CVČ vhodne a čisto oblečený, upravený, prípadne prezutý,
11. oznámiť osobne alebo prostredníctvom svojho zákonného zástupcu dôvod svojej neprítomnosti,
12. rešpektovať zákaz opúšťať priestory, v ktorých prebieha činnosť ZÚ bez vedomia vedúceho ZÚ,
13. oznámiť vedúcemu ZÚ (ktorý urobí ďalšie opatrenia) akúkoľvek stratu svojej veci,
14. v celom areáli používať mobilný telefón iba na hovory a SMS. Vo vyhradenom priestore a čase (digitálne oratko) môže používať telefón aj na hranie hier, pozeranie videí...
15. V celom areáli CVČ je prísne zakázané:
    1. fajčiť, požívať drogy, alkohol, energetické nápoje a iné zdraviu škodlivé látky,
    2. prinášať predmety ohrozujúce bezpečnosť, zdravie a mravnú výchovu,
    3. používať vulgarizmy,
    4. správať sa agresívne.

**Zákonný zástupca člena má právo:**

1. žiadať, aby sa v rámci výchovy a vzdelávania v CVČ poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
2. oboznámiť sa s výchovným programom CVČ a školským poriadkom a vyjadrovať sa k nim prostredníctvom orgánov školskej samosprávy,
3. byť informovaný o výchovno-vzdelávacích výsledkoch svojho dieťaťa,
4. na poskytnutie poradenských služieb vo výchove a vzdelávaní svojho dieťaťa,

**Zákonný zástupca člena je povinný:**

1. dodržiavať podmienky výchovno-vzdelávacieho procesu svojho dieťaťa určené školským poriadkom,
2. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
3. informovať vedúceho ZÚ o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
4. nahradiť škodu, ktorú dieťa úmyselne zavinilo,
5. dbať o to, aby jeho dieťa dochádzalo do CVČ pravidelne, zmeny v dochádzke oznámiť vedúcemu ZÚ bez zbytočného odkladu,

Článok 7

**Opatrenia vo výchove**

1. Pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin, za vzornú dochádzku, za príkladné slušné správanie a za dlhodobú úspešnú prácu pre kolektív a reprezentáciu CVČ. Pochvaly sa udeľujú ústne alebo písomne. CVČ udeľuje:
2. ústnu pochvalu od vedúceho ZÚ pred kolektívom,
3. písomnú pochvalu od riaditeľa CVČ,
4. Opatrenia na posilnenie disciplíny sa ukladajú členom za závažné alebo opakované previnenia proti školskému poriadku CVČ. Pred udelením výchovného opatrenia treba previnenie objektívne prešetriť. Pri posudzovaní previnenia sa podľa potreby na jeho prerokovanie prizve zákonný zástupca dieťaťa.
5. Previnením proti školskému poriadku je každé porušenie povinností, obmedzení, alebo iných ustanovení školského poriadku.
6. Za závažné previnenie proti školskému poriadku sa považuje také porušenie disciplíny, ktorého škodlivosť je zvýšená vzhľadom na povahu nesplnenej povinnosti, spôsob konania, následok konania, mieru zavinenia alebo inú priťažujúcu okolnosť. Závažným previnením proti školskému poriadku je najmä:
7. spáchanie priestupku alebo činu inak trestného v priestoroch CVČ (vrátane vonkajšieho areálu) alebo na akciách organizovaných CVČ, ktoré boli prešetrené policajným orgánom,
8. fajčenie, požitie alkoholického nápoja, omamnej alebo psychotropnej látky v priestoroch CVČ (vrátane vonkajšieho areálu), alebo na akciách organizovaných CVČ, alebo príchod do CVČ pod ich vplyvom,
9. šikanovanie, obmedzovanie konania alebo práv ostatných detí v CVČ
10. falšovanie alebo pozmeňovanie záznamov od rodičov,
11. opustenie CVČ počas činnosti ZÚ resp. skupiny počas mimo školských akcií bez vedomia vedúceho ZÚ alebo iného povereného zamestnanca,
12. odmietnutie príkazov vedúceho ZÚ alebo nerešpektovanie jeho pokynov,
13. vyhrážanie, nadávky, slovné alebo fyzické napadnutie,
14. nerešpektovanie osobného vlastníctva ostatných členov (krádež).
15. Pri neplnoletom členovi uloženie výchovného opatrenia za závažné previnenie proti školskému poriadku musí byť prerokované so zákonným zástupcom člena.
16. Za jedno previnenie možno udeliť členovi len jedno výchovné opatrenie na posilnenie disciplíny.
17. Podľa závažnosti previnenia sa členovi ukladá niektoré z týchto opatrení:
18. ústne napomenutie od vedúceho ZÚ pri porušovaní školského poriadku počas práce v ZÚ,
19. vylúčenie z činnosti ZÚ za závažné previnenie voči školskému poriadku – o vylúčení urobí vedúci ZÚ záznam v triednej knihe a okamžite o ňom informuje rodičov, s ktorými dohodne spôsob odchodu dieťaťa z CVČ,
20. pokarhanie od riaditeľa CVČ a podmienečné vylúčenie z CVČ navrhne vedúci ZÚ po opakovanom vylúčení z činnosti ZÚ,
21. vylúčenie z CVČ navrhne vedúci ZÚ vtedy, ak pokarhanie od riaditeľa CVČ a výchovné pôsobenie vedúceho ZÚ bolo neúčinné a člen naďalej porušuje školský poriadok.
22. Každé závažné porušenie školského poriadku prerokuje pedagogická rada, ktorá rozhodne o udelení pokarhania riaditeľom CVČ.
23. Opakované závažné porušenie školského poriadku prerokuje pedagogická rada, ktorá rozhodne o udelení pokarhania riaditeľom CVČ alebo o vylúčení člena z CVČ.
24. O udelení výchovného opatrenia v bode 7 písm. b), c), d) informuje riaditeľ preukázateľným spôsobom zákonného zástupcu člena.

Školský poriadok prerokovaný pedagogickou radou dňa: 12. 6. 2023

Ing. Michal Privarčák

riaditeľ SCVČ